stanford-oval/wikipedia huggingface dataset:
Telmo Zarra
Elämä

Zarra syntyi 20. tammikuuta 1921 Erandiossa Asúan juna-asemalla, jossa hänen isänsä työskenteli insinöörinä ja aseman johtajana. Perheessä oli yhteensä 10 sisarusta. Kaksi heistä, Tomás ja Espanjan sisällissodassa kuollut Domingo, pelasi myös jalkapalloa ammattilaisena.
Zarra aloitti pelaamisen paikallisissa seuroissa ennen siirtymistään SD Erandioon 16-vuotiaana. Ensimmäisinä kausina hän ei saanut juurikaan peliaikaa, mutta kaudeksi 1939–1940 hän nousi avauskokoonpanoon ja teki 12 maalia 20 ottelussa. Kauden jälkeen Zarra siirtyi Athletic Bilbaoon. Ensimmäisen Athletic-kauden jälkeen Zarra kutsuttiin armeijaan, jossa hän palveli lähes vuoden ajan Ceutassa. Palattuaan hän johdatti Athleticin Espanjan cupin loppuotteluun, jonka se kuitenkin hävisi. Kaudella 1942–1943 Athletic Bilbao voitti liigamestaruuden ja cupin, jonka loppuottelussa Zarra teki pelin ainoan maalin. Zarra teki kauden aikana 25 ottelussa 25 maalia.
Athletic voitti Espanjan cupin myös 1944 ja 1945. Jälkimmäisellä kaudella Zarra oli ensimmäisen kerran Espanjan liigan paras maalintekijä. Hän oli paras myös kahdella seuraavallakin kaudella ja hänen 33 maaliaan kaudella 1946–1947 sivusi yhden kauden maaliennätystä. Kaudella 1949–1950 Zarra johdatti Athleticin jälleen cup-mestaruuteen tehden loppuottelussa yhden maalin varsinaisella peliajalla ja hattutempun jatkoajalla. Finaalin neljä maalia on edelleen voimassa oleva ennätys. Kaudella 1950–1951 Zarra onnistui tekemään ennätykselliset 38 maalia 30 liigaottelussa. Ennätystä sivusi Real Madridissa pelannut Hugo Sánchez kaudella 1989–1990, mutta vasta Cristiano Ronaldo ohitti sen vuonna 2011. Seuraavan kauden alkupuolella Zarra loukkaantui pahasti ja loppukausi jäi kokonaan väliin. Kaudella 1952–1953 Zarra oli taas pelikunnossa ja hän voitti jälleen 24 maalilla liigan maalikuninkuuden. Zarra pelasi vielä kaksi kautta Athleticissa, mutta hän ei enää saavuttanut entistä tasoaan. Päätettyään lähteä Athleticista, Zarra pelasi vielä kaksi kautta Segunda Divisiónin Indautxussa ja Barakaldossa ennen uransa lopullista päätöstä.
Zarra pelasi uransa aikana Athletic Bilbaossa 354 ottelua, joissa hän teki ennätykselliset 335 maalia. Liigassa hän teki 251 maalia, jonka ohitti vasta Lionel Messi 2014. Sen sijaan 81 maalia Copa del Reyssa on edelleen ennätys. Zarran mukaan nimettiin vuonna 2006 perustettu Zarra-palkinto, joka jaetaan vuosittain Espanjan pääsarjan parhaalle espanjalaiselle maalintekijälle.
Espanjan maajoukkueessa Zarra esiintyi yhteensä 20 maaotteluissa, joissa hän teki 20 maalia. Hän oli mukana maajoukkueessa vuoden 1950 MM-kilpailuissa, joissa Espanja pääsi neljän parhaan joukkoon. Zarra pelasi jokaisessa kuudessa ottelussa tehden neljä maalia, joista yksi oli loppusarjaan pääsyn ratkaisseen Englanti-ottelun ainoa.
Pelaajauran jälkeen Zarra johti urheiluliikettä ja myöhemmin ravintolaa Bilbaossa. Zarra kuoli sydänkohtaukseen 23. helmikuuta 2006.
Saavutukset

Espanjan mestauus: 1943
Copa del Rey: 1943, 1944, 1945, 1950, 1955
Pichichi-palkinto: 1944–45, 1945–46, 1946–47, 1949–50, 1950–51, 1952–53
Aiheesta muualla

Zarran tilastot Athletic Bilbaon sivustolla
Zarran tilastot BDFutbol-sivustolla
Zarran maaottelut RSSSF:n sivuilla
Zarran tilastoja maajoukkueessa
Espanjan joukkue – Jalkapallon MM-kilpailut 1950
MV Acuña |
P Alonso |
P Antúnez |
P Asensi |
H Basora |
H César |
H Gaínza |
P Gonzalvo II |
KK Gonzalvo III |
H Hernández |
H Igoa |
MV I. Eizaguirre |
H Juncosa |
P Lesmes |
H Molowny |
KK Nando |
H Panizo |
P Parra |
KK Puchades |
MV Ramallets |
P Silva |
H Zarra |
Valmentaja G. Eizaguirre
Termokarsti

Ikiroudan sulamisen aiheuttamia pyöreitä lampia Hudsoninlahden alueella Kanadassa.
Ikiroudan sulamisen ja jäätymisen vuorottelu aiheuttaa Siperiassa näkyvät "juopuneet puut".
Termokarsti on ikiroudan sulamisesta syntyvä kumpuja ja painumia sisältävä yleensä soinen maanpinta. Termokarstissa on yleensä pyöreähköjä ikiroudan sulamisesta syntyviä järviä. Talik on ikiroudan sisässä maan alla oleva ympäri vuoden routaantumaton kohta.
Jakutiassa termokarstiin suo- ja arokasvillisuutta sisältäviä painumia kutsutaan nimellä alas.
Termokarsti on yleistynyt viime aikoina, kun Siperian ikirouta sulaa.
Aiheesta muualla

Kuvia tai muita tiedostoja aiheesta Termokarsti Wikimedia Commonsissa
Taina Teerialho

Taina Teerialho (s. 1. elokuuta 1966 Mynämäki) on suomalainen kirjailija, joka asuu Kokemäellä. Hän on julkaissut romaaneja, nuortenkirjoja, novelleja ja näytelmiä. Teoksia ovat kustantaneet eri kustantamot, pääosalta kuitenkin WSOY (muut pienkustantamoja, kuten turkulainen Turbator).
Tuotanto

Hiski Hirmukoura ja pieni Pirttihirmu - satu kahdesta Hirmusta, Tainari
Kaikkihan tietävät joulun ja pukin - joka tontun välttämätön käsikirja, Tainari
Kesän tunnit Gravelin laskuopin mukaan, WSOY
Kootut runot 1988 - 2009, Tainari
Huuli ja muita kertomuksia, Turbator
Hiljainen kevät, WSOY
Jopokompleksi, WSOY
Kesäkuu, WSOY
Rohkeuspisteet, WSOY
Nenä rusetilla, WSOY
Etelärinteiden miehet, WSOY
Kaista auki!, WSOY
Lännen väkeä, WSOY
Meri himmeä, vihreä, Cultura
Savolainen mandariini (kirjailijanimellä Taina Haapsaari), Alea-kirjat
Tuotanto > Draama

Pahvilaatikkojen maa, Rauman kaupunginteatteri
Eetun eka auto, dokumentti, TV 2
Pitkä kuulo, kuunnelma, Radioteatteri
Lumikenttä, kuunnelma, Radioteatteri
Näytä sille harjaa, nuortennäytelmä, Satakunnan hammashuolto
Elias ja Samuel (yhdessä Arto Seppälän kanssa), City-Offset
Kivistä maata, näytelmäkirja, Kirja kerrallaan
Porilaisten farssi / näytelmäsketsi, Porin teatteri
Tuotanto > Äänikirjat

Useimmat edellä mainituista kirjoista ovat myös Celian kirjastossa joko äänikirjoina tai pistekirjoiksi valittuina, mutta lisäksi ovat:
Huuli ja muita novelleja, äänikirja, Tainari
Käsi ylös, lastenromaani-äänikirja, Tainari
Muuttolintu, runokokoelma-äänikirja, Tainari
Toimitustöitä

Satakuntalaisia arkiveisuja, arkkiveisusarja vuosina 2010-2012
Taikakäpy - suullista kerrontaa ja sanataidetta kaikille
Kurssi kohti kertomusta, novelliantologia
Satakuntalainen ja muita henkilöitä, novelliantologia
Länsi on suunta, novelliantologia
Kirjainten ketjut - antologia Satakunnan kirjoittajien teksteistä
Suuria sanoja, pieniä sanoja - antologia porilaisten koululaisten runoista
Kirjeitä ja muita kirjoituksia
Naapurin kuusi ja muita kertomuksia
Mukana antologioissa

Tsurku - Åbsurdismer, Turbator: novellilla Ruusun pistävä ilta
Ihmisiä työssä, Laatusana/ÄOL: novelleilla Vieras mies ja Murskaamo
Murhan sävel, Tammi: novellilla Joki
Käärmeiltä ei kysytä, Manuscript -63 ry.: lyriikkaa
Kitara mun sielussani, Kirjastopalvelu: lyriikkaa
Jäsenenä kirjallisuusyhdistyksissä

Suomen Kirjailijaliitto
Suomen Nuorisokirjailijoiden liitto
Suomen sanataideopetuksen Seura
Suomen Näytelmäkirjailijoiden liitto
Satakunnan Elävän kuvan keskus
Manuscript -63 ry.
Maakuntakirjailijat
Suomen Arvostelijoiden liitto
Tunnustukset ja palkinnot

Satakunta Unicefin kummikirjailija vuonna 2011
Manuscript -63 ry:n kunniajäsen
3-vuotinen apuraha vuosina 2010-2012
3-vuotinen apuraha vuosina 2006-2008
1-vuotinen apuraha vuonna 2005
Eurajoen kunnan kulttuuritoimen tunnustusstipendi
Lapin Löylyseuran tunnustusstipendi kirjoittamiseen
Tuttu Lehtisen säätiö, lyriikan 1 sija vuonna 1998
Täältä tullaan kirjallisuus! kirjoituskilpailun lyriikan 1. sija 1985
Aiheesta muualla

Nuorisokirjailijat.fi (Arkistoitu – Internet Archive)
Kirjailijat.kirjastot.fi[vanhentunut linkki]
Kustantajat.fi[vanhentunut linkki]
Yle Areena Aamun kirja: haastattelu
Turun Sanomat (Arkistoitu – Internet Archive)
Satakunnankansa.fi[vanhentunut linkki]
Facebook.com
Kirjavideo.fi (Arkistoitu – Internet Archive)
Lastenromaanisarjan kotisivut [vanhentunut linkki]
Uusipori-lehti/toimittajana Rami Nummi_Kivisen maan alla konsertti (Arkistoitu – Internet Archive)
Texasin kuvernöörin kartano

| Texasin kuvernöörin kartano> Texas Governor's Mansion |
| --- | --- |
 Kuvernöörin kartano valokuvattuna vuonna 2014
Sijainti:   Austin, Texas, USA
Rakennustyyppi:  virka-asunto
Valmistumisvuosi:  1856
Suunnittelija:  Abner Cook
Omistaja:  Texasin osavaltio
Käyttäjä:   Texasin kuvernööri
Tyylisuunta:  uuskreikkalainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Texasin kuvernöörin kartano (engl. Texas Governor's Mansion) on Texasin osavaltion kuvernöörinä toimivan henkilön virka-asunto.
Rakennustyöt aloitettiin vuonna 1854 ja ne saatiin valmiiksi kaksi vuotta myöhemmin. Rakennustöistä vastasi rakennusmestari Abner Cook, joka päätti toteuttaa kartanon uuskreikkalaisella tyylillä. Osavaltion lainsäädäntöelin varasi rakennustöitä varten 14 500 dollaria. Ensimmäinen kartanossa asunut kuvernööri oli Texasin viides kuvernööri, Elisha Marshall Pease, joka asettui perheineensä taloksi vuonna 1956. Pease sai osavaltiolta 2500 dollaria kartanon sisustamiseen, mutta tämä osoittautui riittämättömäksi. Peasen perhe joutui käyttämään omia huonekalujaan ja osa huoneista jäi kokonaan kalustamatta.
Vuonna 2008 tuntemattomaksi jäänyt henkilö heitti kartanoon Molotovin koktailin, minkä seurauksena kartano oli vähällä tuhoutua täysin. Silloinen kuvernööri Rick Perry ja hänen vaimonsa Anita olivat Euroopassa tulipalon syttyessä. Jälleenrakentamisen yhteydessä kartanoon tehtiin monia merkittäviä parannuksia kuten maalämpö sekä aurinkopaneelit. Osavaltio myönsi korjaustöihin 21,5 miljoonaa dollaria ja yksityisllä lahjoituksilla kerättiin 3,5 miljoonaa dollaria. Työt saatiin päätökseen vuonna 2012.
Kartano listattiin NRHP-kohteeksi vuonna 1974. Friends of the Governor's Mansion -niminen järjestö pyrkii säilyttämään ja entisöimään kartanon historiaa. Istuva kuvernööri saa sisustaa yksityiskäyttöön tarkoitetun huoneensa melko vapaasti oman mielensä mukaan, mutta muunlainen sisustaminen on kielletty.
Galleria

Makuuhuone toisessa kerroksessa
Käytävä
Kuolemanrangaistusta vastustava mielenosoitus rakennuksen edessä vuonna 2006
Teuvo Hahl-Marjokorpi

Teuvo Samuli Hahl-Marjokorpi (s. 24. heinäkuuta 1930 Heinolan maalaiskunta – 11. huhtikuuta 2000 Lahti) oli suomalainen pääasiassa Lapin-aiheista kirjoittanut opettaja ja kirjailija.
Hahl-Marjokorpi kävi sahateollisuuskoulun 1951–1952 ja valmistui kansakoulunopettajaksi Raahen seminaarista 1958. Hän toimi äidinkielen opettajana Lahden ammattikoulussa ja hän oli myös Yleisradion selostajana vuodesta 1958 alkaen. Hahl-Marjokorpi teki myös kirjallisuusarvosteluja ja toimi Salpausselän kirjailijoiden puheenjohtajana 1968–1970 sekä 1979–1982.
Innokkaana Lapin-kävijänä tunnettu Hahl-Marjokorpi keräsi noin 700 linnunmunan kokoelman silloin kun munien kerääminen oli vielä laillista. Tämä kokoelma on nykyisin Oulun yliopiston eläinmuseossa.
Teoksia

Tuulta, tuntureita, taimenta.  WSOY 1963
Virkistyskalastuksen opas.  Tekniikan maailma, Helsinki 1966
Pohjois-Norjan kalavesiltä.  WSOY 1972
Yöauringon maa : tarinoita ihmisistä.   WSOY 1976
Pohjoiset kalavedet : Ruotsi, Suomi ja Norja.  WSOY 1979, 2. painos 1980
Lapinturisteja ja yksinkulkijoita.   WSOY 1981
Jäämeren tarinoita.   WSOY 1984
Polkuja maailmanlaitaan : valitut tarinat.   WSOY 1987
Palkinnot

J. H. Erkon rahaston kirjoituskilpailu 1959
The Cars

The Cars oli yhdysvaltalainen uuden aallon rockyhtye. Se perustettiin Bostonissa 1970-luvulla. Yhtyeeseen kuului laulaja ja rytmikitaristi Ric Ocasek, laulaja ja basisti Benjamin Orr, kitaristi Elliot Easton, kosketinsoittaja Greg Hawkes ja rumpali David Robinson. Yhtye teki levytyssopimuksen Elektra Recordsin kanssa vuonna 1977. Ensimmäinen albumi oli The Cars vuodelta 1978. Yhtye julkaisi 1970–1980-luvuilla yhteensä seitsemän kulta- ja platinalevyä. Niihin kuuluu myös lokakuussa 1985 julkaistu Greatest Hits -kokoelma. Yhtyeen viimeiseksi 1980-luvun studioalbumiksi jäi Door to Door vuodelta 1987. Yhtye vahvisti hajoamisensa helmikuussa 1988.
1990-luvun lopulla liikkui huhuja yhtyeen perustamisesta uudelleen, mutta laulaja–basisti Benjamin Orr kuoli haimasyöpään lokakuussa 2000. Vuonna 2010 yhtyeen hengissä olevat jäsenet kuitenkin kokoontuivat Ric Ocasekin johtamina yhteen uuden albumin äänittämiseksi. Seuraavana vuonna julkaistu albumi Move Like This nousi seitsemännelle sijalle Yhdysvaltain Billboard-listalla.
Diskografia

The Cars (1978)
Candy-O (1979)
Panorama (1980)
Shake It Up (1981)
Heartbeat City (1984)
Door to Door (1987)
Move Like This (2011)
Aiheesta muualla

The Cars Allmusic-sivustolla (englanniksi)
Mustalampi (Ikaalinen)

| Mustalampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°50′48″N, 23°19′29″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Sisätönjärveen 
Järvinumero:  35.585.1.019
Mittaustietoja
Pinnankorkeus:  118,7 m 
Rantaviiva:  0,79 km 
Pinta-ala:  0,03269 km² 
 fiMustalampi 
Mustalampi  on Pirkanmaalla Ikaalisissa Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Mustalampi on osa Juurijärven-Hulppojärven valuma-aluetta.
Maantietoa

Lammen pituus on 300 metriä, leveys 200 metriä ja sen pinta-ala on 3,3 hehtaaria. Se sijaitsee yli kilometrin päässä Sisätön kylän luoteispuolella maastossa olevassa painanteessa. Siihen laskee yksi luontainen Pirttioja ja kaksi kaivettua ojaa. Toinen oja on Ahvenuslammen laskuoja ja Pirttioja on muun muassa Pirttijärven laskuoja. Mustalammesta laskee 600 metriä pitkä luontainen oja Sisätönjärveen. Rantaviivan pituus on 800 metriä. Muut rannat ovat itärantaa lukuun ottamatta soistuneita ja niitä reunustaa kapea avosuon vyöhyke. Suoreunalle on rakennettu viisi vapaa-ajan asuntoa, joille johtaa tiet Sisätön kylältä Latovedelle johtavalta tieltä.
Tatjana Štšelkanova

| Mitalit | Mitalit | Mitalit |  |
| --- | --- | --- | --- |
|  Tatjana Štšelkanova Tokion olympialaisissa. |  Tatjana Štšelkanova Tokion olympialaisissa. |  Tatjana Štšelkanova Tokion olympialaisissa. |  |
Maa:   Neuvostoliitto
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Tokio 1964 | pituushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Belgrad 1962 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Dortmund 1966 | pituushyppy |  |
| Universiadit  | Universiadit  | Universiadit  |  |
|  Kultaa | Sofia 1961 | pituushyppy |  |
|  Kultaa | Sofia 1961 | 100 m |  |
|  Kultaa | Porto Alegre 1963 | pituushyppy |  |
|  Kultaa | Budapest 1965 | pituushyppy |  |
|  Kultaa | Budapest 1965 | 5-ottelu |  |
|  Hopeaa | Porto Alegre 1963 | 80 m aidat |  |
Tatjana Sergejevna Štšelkanova (ven. Татья́на Щелканова Щелка́нова, 18. huhtikuuta 1937 Jejsk – 24. marraskuuta 2011 Pietari) oli Neuvostoliittoa edustanut yleisurheilija, joka menestyi parhaiten pituushypyssä, mutta menestyi myös naisten silloisessa moniottelussa eli viisiottelussa. Hänen suurimmat saavutuksensa urheilijana osuvat 1960-luvun alkupuolelle.
Tatjana Štšelkanova siirtyi urheilu-uralle vasta 18-vuotiaana. Siihen asti hän oli suuntautunut enemmän teatteriharrastukseen. Hän saavutti seitsemän maansa mestaruutta pituushypyssä ja viisiottelussa. Niistä kuusi tuli vuosien 1961–1966 Neuvostoliiton mestaruuskisojen pituushypyssä ja vuoden 1963 viisiottelumestaruus. Vuosina 1961–1963 hän oli voittamassa maansa pikaviestimestaruutta Leningradin Burevestinikin riveissä. Hän nousi maailman kärkinimeksi tehdessään kesällä 1961 uuden pituushypyn ME:n 648 parantamalla Itä-Saksan Hildrun Clausin ennätystä seitsemällä sentillä. ME:tä Štšelkanova paransi seuraavana kesänä tulokseen 653 ennen Euroopan mestaruuskisoja, joissa hän otti kullan. Hän paransi ME:tään vielä samana syksynä lukemiin 662. Ennen vuoden 1964 Tokion olympialaisia Štšelkanova oli pituushypyn suosikki, sillä hän oli parantanut ME:tään heinäkuussa 1964 Moskovassa tulokseen 670. Olympialaiset olivat hänelle kuitenkin pettymys, sillä hän joutui tyytymään pronssimitaliin Ison-Britannian Mary Randin voittaessa uudella ME:llä 676. Puolan Irena Kirszenstein otti hopean. Vuoden 1966 EM-halleissa Dortmundissa Štšelkanova hyppäsi 673 voittaessaan halli-EM:n. Tällöin olympiavoittaja Rand jäi hänestä 20 cm.
Suomessa Štšelkanova kilpaili heinäkuun lopulla 1962 voittaessaan pituushypyn Nuorisofestivaalien kisoissa Helsingissä.
Maailmanennätykset

6,48 m, 16. heinäkuuta 1961, Moskovassa
6,53 m, 10. kesäkuuta 1962, Leipzigissa
6,62 m, 6. lokakuuta 1962, Brysselissä
6,70 m, 4. heinäkuuta 1964, Moskovassa
Uran jälkeinen aika

Urheilu-uransa jälkeen Štšelkanova työskenteli Leningradin kaupungin sähköteknisen instituutin (nyk. Pietarin yliopiston tietoliikenneosasto) palveluksessa opettajana.
Targheenkoira

| Targheenkoira> Avaintiedot |
| --- | --- |
Alkuperämaa:   Yhdysvallat
Määrä:  harvinainen
Rodun syntyaika:  1900-luvun alku
Alkuperäinen käyttö:  vetokoira
Muita nimityksiä:  Targhee Hound
FCI-luokitus:  ei FCI-rotu
Targheenkoira (Targhee Hound) on yhdysvaltalainen koirarotu.
Alkuperä

Rotu on saanut nimensä Kalliovuorilla sijaitsevasta Targhee-nimisestä paikasta, ja se jalostettiin yksinomaan nopeaksi kilpakoiraksi. Erään teorian mukaan se on tulos settereiden ja vinttikoirien välisistä risteytyksistä, toisen mukaan tarkemmin ottaen irlanninsetterin ja amerikanhirvikoiran. Targheenkoira oli erityisen suosittu American Dog Derby -kisoissa 1920–1930-luvuilla. Gareth Wright käytti sitä 1940-luvulla auroranhuskyn kehittämiseen.
Tietzen oireyhtymä

Tietzen oireyhtymä (Tietzen syndrooma) on rintakehän alueella tuntuvaa kipua aiheuttava hyvänlaatuinen oireisto. Kipu aiheutuu kylkirustojen tulehduksesta. Oireyhtymä ei ole harvinainen. Se saatetaan oireiden perusteella sekoittaa hengityselinten tai kurkkutorven sairauksiin.
Tauti on nimetty asiaa selvitelleen saksalaisen kirurgin Alexander Tietzen mukaan 1900-luvun alussa. Sitä pidetään lähinnä tulehduksellisena, joko virusten aiheuttamana tai rasituksesta johtuvana. Perinnöllistä taipumusta sairauteen ei ole poissuljettu. Kyseessä ei ole bakteeritulehdus eikä muu vakava aggressiivista hoitoa vaativa tautitila. Sydämen ja keuhkojen taudeista sen erottaa anamneesin eli potilaan kertomuksen perusteella sekä huolellisella tunnustelulla (palpaatio). Röntgenkuvausta tai sydänsähkökäyrään mittausta voidaan käyttää muiden sairauksien poissulkemiseksi.
Lepo ja tulehduskipulääkitys voivat helpottaa potilasta ja nopeuttaa taudin paranemista. Antibiooteista ei ole apua.
Tietzen oireyhtymä on ohimenevä, mutta se voi uusiutua säännöllisesti tai vuosikymmenienkin kuluttua. Se ei ole vaarallinen.
Tierce

Tierce on vanha englantilainen viljan tilavuuden mittayksikkö. Yksi tierce vastaa 42 gallonaa eli 190,8 litraa. Tierce on ollut myös intialainen massan mittayksikkö. Siellä yksi tierce vastasi 152,4 kilogramman massaa.
Tietzen jatkolause

Topologiassa Tietzen jatkolauseen mukaan jos X on normaali topologinen avaruus ja
jatkuva kuvaus X:n suljetulta osajoukolta A reaaliluvuille varustettuna perinteisellä topologialla, on olemassa jatkuva kuvaus
siten, että F(a) = f(a) kaikilla A:n alkioilla a. Tällöin F:ää sanotaan f:n  jatkuvaksi jatkeeksi.
Lause yleistää Urysonin lemmaa, ja sitä voidaan käyttää moniin tarkoituksiin, sillä kaikki metriset avaruudet ja kaikki kompaktit Hausdorffin avaruudet ovat normaaleja.
The Carnival

The Carnival on suomalainen Kajaanista käsin toimiva vuonna 1999 perustettu punk-yhtye, jonka musiikissa on kuultavissa myös metallisia elementtejä.
Jäsenet

Vesa Moilanen – laulu
Hannu Romppainen – kitara
Heikki Romppainen – rummut
Eero Ruotsalainen – basso
Diskografia

2001 – A Splendid Time Is Guaranteed For All, Demo (Krypta Records)
2002 – The Carnival 7" Ep (Krypta Records)
2003 – The Carnival II 7" Ep (Krypta Records)
2004 – The Carnival III 7" Ep (Krypta Records)
2005 – The Carnival/Enormity Split (Vehement Sonus, Bestial Burst)
2007 – Kivulias Ep (Krypta Records)
2009 – Overlords Of Punk 7" mukana Creepy Crawlie ja Kuolema (Krypta Records/Lady Lasol Records/Magnum Records)
2010 – Kajaani Split 7" Valium Kiharoiden kanssa (Krypta Records, Nahkasounds, Koillislevyt)
2010 – Maasta Lp (Krypta Records, krypta007)
2012 – Huonon veren oireet LP (Krypta records, Rusto-osiris)
Sivustot

Yhtyeen kotisivut (Arkistoitu – Internet Archive)
Tierna Davidson

| Mitalit | Mitalit | Mitalit |  |
| --- | --- | --- | --- |
|  Tierna Davidson |  Tierna Davidson |  Tierna Davidson |  |
Maa:   Yhdysvallat
Naisten jalkapallo
| MM-kilpailut  | MM-kilpailut  | MM-kilpailut  |  |
|  Kultaa | Ranska 2019 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | Jalkapallo |  |
|  Pronssia | Tokio 2020 | Jalkapallo |  |
Tierna Davidson (s. 19. syyskuuta 1998) on yhdysvaltalainen jalkapalloilija, pelipaikaltaan puolustaja. Hän on pelannut Yhdysvaltain naisten maajoukkueessa 21 maaottelua ja tehnyt niissä yhden maalin. Davidson kuului Yhdysvaltain joukkueeseen, joka voitti MM-kultaa vuonna 2019. Hän saavutti olympiapronssia vuodelle 2021 siirretyissä Tokion olympialaisissa. Hän edustaa seuratasolla Chicago Red Starsia.
The Flintstones – Kiviset ja Soraset

| The Flintstones – Kiviset ja Soraset> The Flintstones |
| --- | --- |

Ohjaaja:  Brian Levant
Käsikirjoittaja:   Tom S. Parker  Jim Jennewein  Steven E. de Souza 
Tuottaja:  Bruce Cohen
Säveltäjä:  David Newman
Kuvaaja:  Dean Cundey
Leikkaaja:  Kent Beyda
Pukusuunnittelija:  Rosanna Norton
Pääosat:   John Goodman  Rick Moranis  Elizabeth Perkins  Rosie O’Donnell  Kyle MacLachlan  Halle Berry  Elizabeth Taylor 
Valmistustiedot
Valmistusmaa:  Yhdysvallat
Tuotantoyhtiö:  Hanna-Barbera Universal Studios Amblin Entertainment
Levittäjä:  UIP-Dunafilm Universal Studios
Ensi-ilta:  1994
Kesto:  91 min
Alkuperäiskieli:  englanti
Budjetti:  46 000 000 dollaria
Tuotto:  341 600 000 dollaria
Seuraaja:  The Flintstones – Viva Rock Vegas
Aiheesta muualla
IMDb 
Elonet
AllMovie
Infobox OKNimi-testi OK: 
The Flintstones – Kiviset ja Soraset (alkuperäiseltä nimeltään The Flintstones) on vuonna 1994 valmistunut näytelty komediaelokuva, joka perustuu Hanna-Barberan animaatiohahmoihin tv-sarjasta Kiviset ja Soraset (1960–1966). Pääosissa nähdään John Goodman, Rick Moranis, Elizabeth Perkins ja Rosie O’Donnell.
Juoni

Tarina alkaa kun Retun ja Tahvon pomo Cliff Vandercave järjestää kokeen yhtiön työntekijöille varatoimitusjohtajan paikalle. Tahvo saa kaikkein parhaat pisteet, mutta hän vaihtaa hänen ja Retun kokeet, koska Tahvo oli luvannut maksaa Retulle palveluksen takaisin. Retu nousee varatoimitusjohtajaksi ja hän ihastuu sihteeriinsä. Retu joutuu erottamaan Tahvon saatuaan huonoimmat pisteet ja lopuksi Tahvo menee töihin baariin. Sillä aikaa Tahvo asuu vaimonsa Bettyn ja adoptiopoikansa Bam-Bambamin kanssa Kivisillä taloudellisten ongelmien vuoksi. Retu allekirjoittaa varatoimitusjohtajana hänen kaavailemansa uudistuksen joka antaisi työntekijöille pitkät lomat, mutta hän allekirjoittaakin paperin joka erottaa työntekijät.
Rooliluettelo

John Goodman - Retu Kivinen
Elizabeth Perkins - Wilma Kivinen
Elaine ja Melanie Silver - Siru Kivinen
Rick Moranis - Tahvo Soranen
Rosie O'Donnell - Betty Soranen
Hlynur ja Marinó Sigurðsson - Bamm-Bamm Soranen
Kyle MacLachlan - Cliff Vandercave
Elizabeth Taylor - Pearl Slaghoople, Wilman äiti ja Retun anoppi
Frank Welker - Dino (ääni)
Dann Florek - hra Slate
Richard Moll - Hoagie
Irwin Keyes - Joe Rockhead
Halle Berry - nti Sharon Stone, sihteeri
Jim Doughan - Maitre d'
Harvey Korman - Dictabird (ääni)
Jonathan Winters - Grizzled Man, Retun ja Tahvon työkaveri
Jack O'Halloran - Yeti
The B-52's - The BC-52's
Jean Vander Pyl - rva Feldspar
Laraine Newman - Susan Rock
Sheryl Lee Ralph - rva Pyrite
Jay Leno - Bedrock's Most Wanted -ohjelman juontaja
William Hanna - johtoryhmän jäsen
Joseph Barbera - mies ajamassa Mersandesta
Sam Raimi - Cliff Vandercave look-alike
Alan Blumenfeld - Fred Flintstone look-alike
Messiri Freeman - nti Stone look-alike